Here is a page extracted from Wikipedia that may contain CSS, HTML, and a lot of unformatted text.

Title: Funchal
Content: Funchal (pronunciato en portugués /fũˈʃaɫ/) ye una ciudat portuguesa, en a rechión autonoma de Madeira (en ye a suya capital). A suya población ye de 112.015 habitants, en una superficie de 76,15 km², con una densidat de población de 1.470,98 hab/km², lo que fa que sía a decena ciudat por numero d'habitants de Portugal. L'aria metropolitana de Funchal, que encluye os concellos de Câmara de Lobos, Ribeira Brava, Santa Cruz y Machico tien uma población superior a 225.000 habitants.

O municipio se divide en 10 freguesías y muga a o norte con o municipio de Santana, a o nord-este con Machico, a l'este con Santa Cruz y a l'ueste con Câmara de Lobos, estando banyato por l'oceano Atlantico por o sud.

En o suyo termino municipal ye o Chardín Botanico de Madeira con mas de 2.500 especies botanicas, oriundas de toz os continents que coexisten en harmonía, cuasi 300 aves exoticas y 200 especies indichenas d'a Rechión.

Ista ciudat ye a ciudat fundacional y a seu prencipal de l'Universidat de Madeira.

Património arquitectonico y artistico 
 Casa d'a Villa de Funchal.
 Fortaleza de São Tiago do Funchal.
 Fortaleza-Palacio de São Lourenço.
 Mercau dos Lavradores.
 Fortaleza de Nossa Senhora da Conceição do Ilhéu.

Transporte 
Os Horários do Funchal ye una interpresa d'autobuses ta o transporte urbán, que opera en ista ciudat.

Medios de comunicación 
O Jornal da Madeira ye un periodico d'a Rechión Autonoma de Madeira que perteneixe a la interpresa Jornal da Madeira, con seu en ista ciudat. En primeras estió un periodico d'expresión catolica, encara que actualment difunde información rechional, nacional y internacional dirichita a la población de l'archipielago de Madeira.

Localidaz achirmanatas 
 1970:  Oakland, Estaus Unius
 1979:  Honolulu, Hawaii, Estaus Unius
 1980:  Livingstone, Zambia
 1984:  New Bedford, Estaus Unius
 1985:  Maui, Hawaii, Estaus Unius
 1987:  Ciudat d'o Cabo, Sudafrica
 1988:  Santos, Brasil
 1991:  Herzliya, Israel
 1994:  Marrickville, Australia
 1996:  Fremantle, Australia
 1996:  Leichlingen, Alemanya
 2003:  Praia, Cabo Verde
 2008:  Saint Helier, Jèrri
 2009:  Chibraltar, territorio d'ultramar, Reino Uniu

Se veiga tamién
 Teleferico Funchal-Monte.
 Parque de Santa Catarina.
 Ribeira de Santa Lucia.

Vinclos externos 

  Pachina web municipal.

Funchal